Beogradska policija intenzivno traga za muškarcem koji na Dorćolu vreba žene, napada ih i nanosi im teške povrede kiselinom, piše današnja štampa.





Nepoznati muškarac danima napada žene na Dorćolu u Beogradu i poliva ih kiselinom.



Nekoliko žena je u ovim napadima povređeno, a policija intenzivno traga za napadačem. Stanovnici Dorćola već nedeljama žive u strahu od opasnog manijaka, koji ordinira delom oko Gundulićevog venca i presreće devojke, javlja "Kurir".



"Manijak šeta ulicama u ranim jutarnjim satima i napada nasumično! Sa sobom nosi neku kiselinu kojom poliva žrtve. Neke od napadnutih žena su uspele da mu pobegnu i prođu samo sa progorelom garderobom. Međutim, jedna devojka je teško povređena kada ju je napadač polio po licu", priča izvor lista blizak policijskoj istrazi. Povezane vesti Manijak u čaršavu presreće žene na ulici!

Manijak u čaršavu presreće žene na ulici! Manijak krivog nosa napada žene u Leskovcu!

Manijak krivog nosa napada žene u Leskovcu! Besplatno i korisno: Treninzi samoodbrane



On dodaje da se intenzivno traga za napadačem:



"Poslednji napad dogodio se u nedelju ujutro, kada je manijak nasrnuo na devojku koja je bila u društvu svog dečka i to ispred zgrade u kojoj živi. On je devojci prišao s leđa, stavio joj natopljenu krpu preko usana i nosa, a potom joj prevukao tkaninu preko očiju. Kada je ona počela da se otima, on je izvadio flašicu i polio je po glavi i telu".



Momak povređene devojke nalazio se samo desetak metara dalje...



"Ona je potrčala prema njemu, vrištala je, a on ju je stavio u kola i hitno odvezao u Urgentni centar. Tamo su joj konstatovane brojne opekotine, kao i teška povreda oka. Devojci je izgorela i kosa", priča sagovornik lista i dodaje:



"Povređena devojka je ispričala policiji da krpa koju je muškarac stavio preko njenog lica nije imala nikakv miris. Ona nije mogla da opiše kako je izgledao, već je samo rekla da ga ne poznaje. Manijak je veoma obazriv i kreće se slabo prometnim ulicama. Veoma pažljivo vreba žrtve i veoma mu je teško umaći..."



